Η επίδραση της διλτιαζέμης στην πνευμονική κυκλοφορία στη σήψη
Creators: name: Κυπαρισσά, Μαγδαλένα Γ.
Publisher: name: Aristotle University of Thessaloniki
Year: 2011
Subjects: Σήψη
Πνευμονική κυκλοφορία
Δυσλειτουργία ενδοθηλίου
Αποκλειστές διαύλων ασβεστίου
Sepsis
Pulmonary circulation
Endothelial dysfunction
Calcium channel blockers

description: Οι πνεύμονες θεωρούνται όργανο στόχος και επηρεάζονται σχετικά πρώιμα με εμφάνιση ALI και/ή ARDS. Η συμμετοχή της πνευμονικής κυκλοφορίας με πνευμονική υπέρταση αποτελεί δείκτη βαρύτητας και συνοδεύεται με αυξημένη θνητότητα. Οι αποκλειστές διαύλων ασβεστίου, αν και χρησιμοποιούνται με καλά αποτελέσματα για την θεραπεία της χρόνιας πνευμονικής υπέρτασης, δεν έχουν χρησιμοποιηθεί για την αντιμετώπιση της οξείας πνευμονικής υπέρτασης. Σκοπός της παρούσης μελέτης ήταν η διερεύνηση της επίδρασης της διλτιαζέμης στην πνευμονική και συστηματική κυκλοφορία, σε ένα πειραματικό μοντέλο σήψης σε χοίρους.Τριάντα δύο χοίροι γένους θηλικού και βάρους 20 – 25 kg, χωρίστηκαν σε τέσσερις ομάδες των οκτώ, Α, Β, Γ και Δ. Στην ομάδα Α δεν έγινε καμία παρέμβαση, στην ομάδα Β χορηγήθηκε ενδοφλέβίως διλτιαζέμη, στην ομάδα Γ προκλήθηκε σήψη με χορήγηση LPS, στην ομάδα Δ μετά την χορήγηση του LPS, χορηγήθηκε διλτιαζέμη. Μετρήσεις αιμοδυναμικών, αναπνευστικών και άλλων παραμέτρων κατεγράφησαν σε οκτώ φάσεις κατά τη διάρκεια των τριών συνολικά ωρών του πειράματος. Για την ανάλυση των αποτελεσμάτων χρησιμοποιήθηκε το στατιστικό πρόγραμμα SPSS 18. Τιμές p&lt;0,05 θεωρήθηκαν στατιστικά σημαντικές. Οι πιέσεις στην πνευμονική αρτηρία, PAPs, PAPd και PAPm, PCP όπως και οι PVR παρουσίασαν δραματική αύξηση σε σχέση με τη βασική μέτρηση στις ομάδες με σήψη Γ και Δ. Στην ομάδα Γ η αύξηση αυτή διατηρήθηκε σε επίπεδα στατιστικής σημαντικότητας μέχρι το τέλος των μετρήσεων. Στην ομάδα Δ η έναρξη ενδοφλεβίου χορήγησης διλτιαζέμης μείωσε σταδιακά τις πιέσεις και τις αντιστάσεις σε σημείο που μετά τη φάση 4 οι τιμές τους προσέγγιξαν αυτές της βασικής μέτρησης. Οι πιέσεις στη συστηματική κυκλοφορία, SAPs, SAPd και SAPm, και οι αντιστάσεις SVR, μετά τη χορήγηση της ενδοτοξίνης στις ομάδες Γ και Δ, εμφάνισαν στατιστικά σημαντική μείωση, η οποία παρέμεινε μέχρι το τέλος των μετρήσεων. Δεν φάνηκε η διλτιαζέμη να προσθέτει επιπλέον αγγειοδιασταλτική δράση στη συστηματική κυκλοφορία Η PIP παρουσίασε σταδιακή αύξηση, στατιστικά σημαντική στις ομάδες Γ και Δ. Η αύξηση αυτή εμφανίστηκε μετά τη χορήγηση του LPS. Τα WBC παρουσίασαν στατιστικά σημαντική εξέλιξη. Στις ομάδες Γ και Δ σημειώθηκε σταδιακή στατιστικά σημαντική μείωση, η οποία και διατηρήθηκε έως το τέλος του πειράματος. Τα αποτελέσματα της μελέτης μας, όσον αφορά στις επιδράσεις της σήψης στο καρδιαγγειακό και αναπνευστικό σύστημα, βρίσκονται σε συμφωνία με τη διεθνή βιβλιογραφία. Ταυτόχρονα, καταδεικνύουν ότι η ενδοφλέβια έγχυση διλτιαζέμης βελτιώνει την πνευμονική κυκλοφορία σε συνθήκες σήψης, χωρίς να έχει αρνητικές συστηματικές επιδράσεις. Τα ευρήματά μας υποδεικνύουν ότι η συνεχής ενδοφλέβια χορήγηση διλτιαζέμης αποτελεί ένα ασφαλές θεραπευτικό σχήμα για την αντιμετώπιση της οξείας πνευμονικής υπέρτασης σε κατάσταση σήψης.
description: The lungs as sepsis target-organ, are affected early in the development of ALI/ ARDS. The involvement of the pulmonary circulation with establishment of pulmonary hypertension, comprises a severity index of high mortality.Despite being used with positive results for the treatment of chronic forms of pulmonary hypertension, calcium channel blockers have not been applied in the management of acute pulmonary hypertension.Goal of this experimental study was to explore the effects of diltiazem on both pulmonary and systemic circulation in a porcine model of sepsis.Thirty - two female pigs with body weight 20 - 25 kg, formed four groups of eight animals each (A, B, C and D). In group A no further intervention was applied. In group B, after the baseline measurements, diltiazem was given intravenously. In group C, sepsis was induced by an LPS injection. In group D, after the LPS injection, diltiazem was infused. Measurements of haemodynamic, respiratory and other parameters were carried out at eight phases during the total three hours of the study. For statistical analysis the program SPSS 18 was used. All values p &lt; 0,05 were considered statistically significant. The values of the pressures recorded in the pulmonary artery (PAPs, PAPd and PAPm), the PCP and the PVR showed dramatically significant increase, compared to the baseline values, in groups C and D. In group C this increase remained statistically significant for the entire period of the experiment. In group D after the induction of intravenous diltiazem infusion, the pressures and the resistence in the pulmonary circulation gradually decreased and returned towards normal values from phase 4 and further on. The pressures in the systemic circulation (SAPs, SAPd and SAPm) and the resistence (SVR), after the induction of sepsis in groups C and D, showed significant decrease that lasted throughout the study. There was no any other decrease in group D, after the application of diltiazem. PIP gradually increased in groups C and D with statistically significant evolution after the LPS injection. The evolution of WBC was statistically significant concerning the different groups. In groups C and D significant decrease was observed that remained until the end of the experiment. In our study the results concerning the effects of sepsis on the cardiovascular and respiratory system are in accordance with the literature. In addition, the study showed that the intravenous infusion of diltiazem improves the pulmonary haemodynamics in sepsis, without causing any negative systemic effects. So, we consider diltiazem a safe agent for the management of acute sepsis - induced PH.